|  |  |
| --- | --- |
|  |  |
|   |
| **KAUNO MIESTO SAVIVALDYBĖS ADMINISTRACIJA**Biudžetinė įstaiga, Laisvės al. 96, LT-44251 Kaunas, tel. (8 37) 42 26 31, faks. (8 37) 42 54 52,el. p. administracijos.direktorius@kaunas.lt, http://www.kaunas.lt.Duomenys kaupiami ir saugomi Juridinių asmenų registre, kodas 188764867 |
|  |  |
| UAB „Kauno vandenys“el. p. ofisas@kaunovandenys.lt  |  |
| **RAŠTAS****DĖL KAUNO MIESTO SAVIVALDYBĖS LŪKESČIŲ UAB „KAUNO VANDENYS“** |
| .................... Nr. ..................... |

 Atsižvelgdamas į Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimu Nr. 567 „Dėl Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“, 9 punktą pateikiu Kauno miesto savivaldybės, UAB „Kauno vandenys“ akcininkės, lūkesčių raštą 2019–2023 metams.

 **Bendrovės veiklos kryptys:**

 UAB „Kauno vandenys“ (toliau – Bendrovė) Kauno miesto savivaldybės tarybos sprendimu paskirta Viešojo geriamojo vandens tiekėja, nuotekų tvarkytoja ir paviršinių nuotekų tvarkytoja, kurios pagrindinės funkcijos – viešojo geriamojo vandens tiekimas ir nuotekų tvarkymo organizavimas.

 Bendrovės pagrindinės veiklos susijusios su Savivaldybės savarankiškųjų funkcijų vykdymu – geriamojo vandens tiekimo ir nuotekų tvarkymo organizavimas, prisidedant prie Kauno miesto savivaldybės strateginio planavimo dokumentuose įvardinto tikslo „Efektyvi ir moderni inžinerinio aprūpinimo infrastruktūra“ siekimo.

 Kitos Bendrovės veiklos vykdomos ekonomiškai ir pelningai, nebloginant Savivaldybės savarankiškosioms funkcijoms užtikrinti atliekamų paslaugų kokybės.

 **Veiklos lūkesčiai ir vertinimas:**

1. Veiklos vystymas ir plėtra:

1.1.plėsti ir modernizuoti vandens tiekimo ir nuotekų tvarkymo infrastruktūrą, užtikrinti nenutrūkstamą tinkamos kokybės geriamojo vandens tiekimą ir nuotekų surinkimą bei valymą aptarnaujamos teritorijos paslaugų vartotojams, atsižvelgiant į Kauno miesto savivaldybės vandens tiekimo ir nuotekų tvarkymo infrastruktūros plėtros specialųjį planą;

 1.2. siekti, kad vandens tiekimo ir nuotekų tvarkymo infrastruktūros plėtros ir modernizavimo vertinimo kriterijai ir rodikliai atitiktų Kauno miesto savivaldybės strateginio planavimo dokumentuose numatytų kriterijų ir rodiklių reikšmes;

 1.3. užtikrinti, kad visi namų ūkiai ir juridiniai asmenys, prisijungę prie vandentiekio ir nuotekų tinklų, su Bendrove būtų sudarę sutartis dėl teikiamų paslaugų;

 1.4. siekti, kad visi namų ūkiai ir juridiniai asmenys, prisijungę prie vandentiekio tinklų, prisijungtų ir prie nuotekų tinklų arba nuotekas tvarkytų kitais būdais, pagal teisės aktuose nustatytus nuotekų tvarkymo reikalavimus;

 1.5. gerinti gedimų ir avarijų vandentiekio ir nuotekų tinkluose prevenciją, užtikrinti operatyvų tinklų avarijų likvidavimą, sukuriant technologiškai ir veiklos procesų valdyme inovatyvią reagavimo sistemą;

 1.6. likviduojant miesto vandentiekio bei nuotekų tinklų gedimus bei avarijas, siekti minimalaus įmanomo poveikio miesto transporto sistemai.

1. Efektyvus turto ir resursų naudojimas:
	1. bendradarbiauti su Kauno miesto savivaldybės valdomomis įmonėmis dėl įrangos, technikos ir kitų resursų panaudojimo;
	2. užtikrinti turto grąžos rodiklių gerinimą, atsisakant Bendrovės atliekamoms funkcijoms vykdyti nereikalingo turto;

 2.2. siekti, kad Bendrovės pardavimo savikainos lygio rodiklis siektų ne daugiau kaip
65 proc., o veiklos sąnaudų lygio – ne daugiau kaip 6 proc.

 3. Grąža akcininkui

 Visose Bendrovės veiklose turi būti siekiama pelno, ekonominio efektyvumo, verslo vertės augimo ir dividendų pajamingumo. Bendrovės Kauno miesto savivaldybei išmokama dividendų suma 2020-2022 metais turėtų siekti Kauno miesto savivaldybės administracijos direktoriaus
2014 m. kovo 14 d. įsakymu Nr. A-709 „Dėl dividendų už Savivaldybei nuosavybės teise priklausančias bendrovių akcijas ir savivaldybės įmonių pelno įmokų“ nustatytą Bendrovės paskirstytinojo pelno procento rodiklį.

 **Atskaitomybė**

 Siekiant didinti Bendrovės veiklos skaidrumą, patrauklumą galimiems verslo partneriams, rengti ir skelbti išsamią ir operatyvią informaciją apie Bendrovės veiklą ir jos rezultatus Kauno miesto savivaldybės valdomų įmonių veiklos viešumo užtikrinimo tvarkos aprašo, patvirtinto Kauno miesto savivaldybės administracijos direktoriaus 2019 m. kovo 6 d. įsakymu Nr. A-853 „Dėl Kauno miesto savivaldybės valdomų įmonių veiklos viešumo užtikrinimo tvarkos aprašo patvirtinimo“, nustatyta tvarka.

 **Kita informacija**

Atsižvelgiant į šio lūkesčių rašto turinį patikslinti UAB „Kauno vandenys“ veiklos strategiją Kauno miesto savivaldybės valdomų įmonių strategijų sudarymo, atnaujinimo ir įgyvendinimo, pasiektų veikos tikslų atitikties joms nustatytiems veiklos tikslams vertinimo tvarkos aprašo, patvirtinto Kauno miesto savivaldybės tarybos 2018 m. birželio 26 d. sprendimu Nr. T-319, nustatyta tvarka.

|  |  |  |
| --- | --- | --- |
| Administracijos direktorius |  | Vilius Šiliauskas |

J. Miliauskienė, tel. 42 46 45, el. p. jolanta.miliauskiene@kaunas.lt